stanford-oval/wikipedia huggingface dataset:
מייקל סאבג'
קריירה

מייקל וינר נולד בניו יורק למשפחת מהגרים יהודית מרוסיה. הוא סיים תואר ראשון בהוראה ובסוציולוגיה והיה מורה תיכון מספר שנים. לאחר מכן סיים תואר שני בבוטניקה רפואית ותואר שני נוסף באנתרופולוגיה רפואית באוניברסיטת הוואי, ותואר שלישי בתזונה מאוניברסיטת קליפורניה בברקלי. את מחקרו לדוקטורט ערך באיי פיג'י. הוא כתב מספר ספרים על צמחי מרפא והומאופתיה ומאמרים בנושא אפידמיולוגיה. ב-1994, לאחר שמאמר שכתב בנושא הקשר בין מגפות ומהגרים לא פורסם עקב חשש להתססה, הוא הקליט תוכנית רדיו בנושא והפיץ אותה לתחנות רדיו בכוונה לחפש עבודה כשדרן רדיו. הוא קיבל תפקיד כממלא מקום בתחנת רדיו בסן פרנסיסקו ולאחר פחות משנה קיבל תוכנית יומית משלו תחת הסיסמה: "מימין לראש לימבו ומשמאל לאלוהים". תוכניתו (The Savage Nation) צברה פופולריות ועברה לשעות השיא. באמצע העשור השני של המאה ה-21, מאזינים לסאבג' בין 8 ל-10 מיליון מאזינים בכל שבוע ובכך הוא בעל מספר המאזינים הרב ביותר לאחר ראש לימבו ושון האנטי. תוכניתו נמשכת שלוש שעות, במהלכן הוא מקבל מספר שיחות ממאזינים ולעיתים הוא מראיין אנשים שונים. העיתונאי אהרון קליין, למשל, מופיע בתוכנית מפעם לפעם עם עדכונים בנושא המזרח התיכון.
השקפותיו

הידוק הפיקוח על הגבולות למניעת הגירה בלתי חוקית. מתנגד בתוקף להעדפה מתקנת.
שמירה על מעמד השפה האנגלית ועל התרבות האמריקאית כתרבות ייחודית (בניגוד לגישת הרב-תרבותיות).
מתנגד למלחמה בהתחממות עולמית.
מתנגד לחינוך מיני בבתי הספר.
מתנגד לנישואים חד-מיניים ולהורות הומו-לסבית.
קורא להפעלת יד קשה במלחמה בטרור ונגד האסלאם הקיצוני.
מתנגד לטיפול תרופתי בהפרעת קשב וריכוז בקרב ילדים.
מתנגד להורות מתוכננת.
תומך בדונלד טראמפ לנשיאות ארצות הברית.
הערות שוליים

↑  http://www.dailymail.co.uk/news/article-1390738/Barred-Shock-jock-Michael-Savage-U-K-ban-reaffirmed.html
| --- | --- |
בקרת זהויות :  NLI: 987011876372705171  GND: 1038500974  ISNI: 0000 0001 2028 1442  LCCN: n2002102346  ORCID: 0000-0002-5259-1178  SNAC: w6q88w0w  SUDOC: 156500892  VIAF: 70755085   WorldCat (עם VIAF): 70755085
בריוני האנה

| --- | --- |
אין תמונה חופשית
 לידה:  1984 (בת 41 בערך) 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (2008) 
 פרופיל ב-IMDb
 
בריוני האנה (באנגלית: Bryony Hannah; נולדה ב-1984) היא שחקנית אנגלייה שהייתה מועמדת לפרס אוליבייה.
ביוגרפיה

האנה נולדה בפורטסמות', בתם של מורה ושל מפקד בדימוס בצי המלכותי הבריטי. אחרי שסיימה את הלימודים עבדה בפאב בסאות'המפטון. היא התקבלה ללימודים באקדמיה המלכותית לאמנות הדרמה (RADA) וקיבלה מענק לימודים מקרן על שם לורנס אוליבייה (Laurence Olivier Bursary).
ביוגרפיה > קריירה

האנה כיכבה בסדרה הקומית "מי רצח את הבוס?" בתפקיד כריסטין. היא מוכרת בעיקר מהופעתה בסדרת הטלוויזיה "מיילדת". בעונות הראשונות הדמות שגילמה הייתה אחות מיילדת ונקראה סינתיה מילר. בהמשך הסדרה מחליטה סינתיה לפנות לחיים דתיים ולהיות נזירה, אז משנה את שמה לאחות מרי סינתיה. היא חיה בבית נונאטוס יחד עם שאר הנזירות וממשיכה לעבוד כאחות.
היא הייתה מועמדת לפרס אוליבייה להופעה הטובה ביותר בתפקיד משנה על תפקידה בדמות מרי טילפורד במחזה "שעת הילדים". עוד בתיאטרון הופיעה האנה במחזות "Earthquakes in London",‏ "Every Good Boy Deserves Favour", "איש הכריות", ו"סוס מלחמה".
ביוגרפיה > חיים אישיים

ב-2014 ילדה האנה את הילד הראשון שלה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | צומת בחיים | לואיז המלצרית |  |
| 2024 | המלכה השישית | אלן |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 |  | Reversals | סטודנטית | סרט טלוויזיה |
| 2011 |  | Life's Too Short | ברנדה | סדרת טלוויזיה (פרק אחד) |
| 2012 | מי רצח את הבוס? | Dead Boss | כריסטין | סדרת טלוויזיה (6 פרקים) |
| 2012 |  | Above Suspicion: Silent Scream | פליסיטי טרנר | מיני-סדרה |
| 2012– | מיילדת | Call the Midwife | סינתיה מילר / הנזירה מרי סינתיה |  |
| 2015 | עלייתה של ג'ופיטר | Jupiter Ascending | האחות שולץ |  |
| 2019-2014 | בינג | Bing | פאדג'ט | דיבוב; 19 פרקים |
| 2017 | בלתי נשכח | Unforgotten | קאת' | עונה שנייה |
| 2024 | יריבים | Rivals | דיידרה קילפטריק | תפקיד ראשי; 8 פרקים |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2011 | שעת הילדים | The Children's Hour | מרי טילפורד | מועמדות לפרס אוליבייה לשחקנית הטובה ביותר בתפקיד משנה |
הערות שוליים

↑  "A new star turn". נבדק ב-11 בינואר 2015. {{cite web}}:  (עזרה)
↑  "Dead Boss - BBC3 Sitcom". comedy.co.uk. נבדק ב-14 ביוני 2012. {{cite web}}:  (עזרה)
↑  "Call the Midwife". bbc.co.uk. נבדק ב-21 ביולי 2012. {{cite web}}:  (עזרה)
↑  Sister Mary Cynthia
1 2  "OLIVIER WINNERS 2012". olivierawards.com.
↑    Tim Walker, ‏Call the Midwife star Bryony Hannah gives birth, The Telegraph, 4 June 2014
↑    Adam Lusher, ‏Virtual unknown set to shine alongside Keira Knightley and Mad Men's Elisabeth Moss, The Telegraph, 6 February 2011
↑  Westbrook, Caroline (25 בפברואר 2011). "She's the co-star who's giving Keira Knightley a run for her money in The Children's Hour - but just who is Bryony Hannah?". Daily Mail. נבדק ב-21 ביולי 2012. {{cite news}}:  (עזרה)
מלינדה דילון

| --- | --- |

 לידה:  13 באוקטובר 1939 הופ, ארקנסו, ארצות הברית 
 פטירה:  9 בינואר 2023 (בגיל 83) לוס אנג'לס, קליפורניה, ארצות הברית 
 מדינה:  ארצות הברית 
 תקופת הפעילות:  1962–2007 (כ־45 שנים) 
 מקום לימודים:  בית הספר לאמנות של מכון שיקגו  תיכון הייד פארק 
 בן או בת זוג:  ריצ'רד ליברטיני (30 בספטמבר 1963–18 בינואר 1978) 
 מספר צאצאים:  1 
 פרסים והוקרה:  פרס עולם התיאטרון (1963) 
 פרופיל ב-IMDb
 
מלינדה רוז דילון (באנגלית: Melinda Rose Dillon;‏ 13 באוקטובר 1939 – 9 בינואר 2023) הייתה שחקנית קולנוע ותיאטרון אמריקאית, שהייתה מועמדת לשני פרסי אוסקר על הופעותיה בסרטים "מפגשים מהסוג השלישי" ו"ללא כוונת זדון".
ביוגרפיה

דילון נולדה בעיר הופ שבארקנסו.
שיחקה בתור שחקנית תיאטרון קומית ואף הייתה מועמדת לפרס הטוני ב-1962 על הופעתה במחזהו של אדוארד אלבי "מי מפחד מווירג'יניה וולף?".
את הופעתה הקולנועית הראשונה עשתה ב-1969 בסרט "טיפשי אפריל", השתתפה ב-1976 בתפקיד ממפיס סו אשתו של המשורר וודי גאת'רי (דייוויד קאראדין) בדרמה המוזיקלית ההיסטורית "נועד לתהילה".
על הופעתה הועמדה דילון לפרס גלובוס הזהב לתפקיד הפריצה הטוב ביותר.
ב-1977 הייתה דילון מועמדת לפרס אוסקר לשחקנית המשנה הטובה ביותר על הופעתה ביצירת המדע בדיוני של סטיבן ספילברג "מפגשים מהסוג השלישי" בתור ג'יליאן גוילר אמו של בארי הילד אשר נחטף על ידי חייזרים.
הועמדה לאותה הקטגוריה שלוש שנים מאוחר יותר על הופעתה בתור המורה האובדנית תרזה פארון בדרמת העיתונות של סידני פולאק "ללא כוונת זדון", הופיעה לצד פולק גם בהפקתו המוזקלית "מלחין" ב-1984.
דילון הציגה את כישוריה הקומיים בקומדיית הילדים "סיפור חג מולד" בה גילמה את אמו של הילד ראלפי פארקר המפחדת שבנה שירה לעצמו בעין ברובה הציד אותו הוא רוצה לחג המולד.
ב-1987 הופיעה בקומדיית ילדים נוספת "הארי והאנדרסונים" בתור ננסי אנדרסון אם המשפחה. ב-1991 השתתפה בדרמה הפסיכולוגית של סטרייסנד "נסיך הגאות והשפל" וגילמה את סוואנה אחותו האבדנית של טום ווינגו (ניק נולטה).
ב-1994 השתתפה בסרט הטלוויזיה "וידויים: שתי פנים של רוע", לצדם של ג'ייסון בייטמן וג'יימס ארל ג'ונס. ב-1995 שיחקה בקומדיה העצמאית "קדילאק של סופשבוע" את מרנה וב-1999 את רוז גייטור אשתו של מנחה השעשועון חולה הסרטן ג'ימי גייטור בסרטו של פול תומאס אנדרסון "מגנוליה".
בשנת 2003 שיחקה בסרט הטלוויזיה "בית צבוע" בכיכובו של לוגאן לרמן, הסרט מבוסס על ספר באותו שם מאת ג'ון גרישם מ-2001. בשנת 2007 הופיעה בדרמה "שמור עלי" וגילמה את חמותו של צ‘רלי פיינמן (אדם סנדלר) שאיבד את אשתו ואת שתי בנותיו בפיגועי 11 בספטמבר.
דילון הייתה נשואה לשחקן ריצ'רד ליברטיני במשך 15 שנים, ולזוג נולד ילד אחד.
נפטרה ב-9 בינואר 2023.
הערות שוליים

↑  אלון פרוכטר, כוכבת "מפגשים מהסוג השלישי" הלכה לעולמה, באתר כאן – תאגיד השידור הישראלי, 3 בפברואר 2023
| --- | --- |
בקרת זהויות :  NLI: 987007434408805171  PLWABN: 9810688413705606  BIBSYS: 9014465  BNE: XX1094742  BnF: cb140532690 (data)  GND: 173489869  ISNI: 0000 0001 2129 136X  LCCN: no00047432  MusicBrainz: ea898029-4f27-4dbb-9098-20737958e067  NKC: xx0152981  NTA: 073360937  SNAC: w6xt9jcf  SUDOC: 060337842  VIAF: 39579685   WorldCat (עם VIAF): 39579685
מפל נאצ'י

| --- | --- |
מפל נאצ'י
מפל נאצ'י
 מידע כללי
 מיקום:  יפן
 נהר:  נהר נאצ'י
 סוג מפל:  רציף
 גובה כולל:  133 מטר
 רוחב ממוצע:  13 מטר
 עונה שופעת:  כל השנה
 קואורדינטות:  33°40′19″N 135°53′28″E﻿ / ﻿33.672°N 135.891°E﻿ / 33.672; 135.891
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט מפלי נאצ'י(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט מפלי נאצ'י
מפל נאצ'י (ביפנית: 那智滝 那智滝; נאצ'י נו טאקי) נמצא בנאצ'יקצורה שבמחוז ואקאימה, בחצי האי איזה שביפן. הוא אחד המפלים הידועים ביותר ביפן. המפל הוא בעל נפילת המים הרציפה הגבוהה ביותר ביפן – המים נופלים מגובה של 133 מטר (ורוחב של 13 מטר). מפלים גבוהים יותר ביפן הם מרובי נפילות: מפל האנוקי (Hannoki) גובהו 497 מטר בעונה הגשומה, ומפל שומויו (Shomyo) גובהו 350 מטר כל השנה.
מפל נאצ'י מקודש ליפנים. בחלק העליון של המפל ישנם שני סלעים הנחשבים לשומרי הקאמי (הרוח הקדושה) של המפל ושל המקדש השינטואי שלמרגלותיו. בעבר היה שם גם מקדש בודהיסטי אך הוא נהרס במהלך תקופת מייג'י (סוף המאה ה-19). במאה השביעית, נהגו מאמיני דת שוגנדו (shugenja) רבים וזוגות נאהבים לזנק מהחלק העליון של המפל מתוך אמונה כי הם ייוולדו מחדש בגן העדן של אל הנחמה קאנון (Kannon). עד היום, מוקדם כל בוקר, נזיר שינטו מקומי מקיים את טקס מתן התשורות למפל. המפל נחשב לביתו של הקאמי היריו גונגן (Hiryū Gongen), שלו סוגדים במקדש קומאנו נאצ'י טיישה (Kumano Nachi Taisha), והוא מהווה חלק מהתוואי קומאנו קודו (Kumano Kodo) של אתר המורשת העולמית האתרים הקדושים ודרך העולים לרגל ברכס הרי קיאי של ארגון אונסק"ו.
ב-1918 נחפר תל סוטרה בבסיס המפל ונמצאו בו ממצאים ארכאולוגיים רבים וחשובים, כולל פסלים, מראות, מזבח אביזרי סוטרה וצילינדרים. אלה מוצגים כעת בריוהודן (Ryuhoden, "אולם המטמון") הממוקם ליד פגודת סנג'ודו (Sanjūdō, פגודת שלוש הקומות) שבקרבת מקום. תלי סוטרה אלה נוצרו על ידי כהנים בשעת מלחמה כדי להסתיר את האוצרות שלהם. פריטים רבים נוספים נקברו בדרך זו מתוך האמונה כי סוף העולם קרוב להגיע בתחילת המאה ה-10.
מפל נאצ', פגודת שלוש הקומות והמקדש הבודהיסטי
המפל במגילת משי תלויה מהמאה ה 14
הערות שוליים

↑  "Kumano Nachi Taisha 熊野那智大社". Sacred Kumano. Tanabe City Kumano Tourism Bureau. אורכב מ-המקור ב-2014-10-14. נבדק ב-9 באוקטובר 2014. {{cite web}}:  (עזרה)
↑  Juno, Cate Kodo. "Places of Interest at Seigantoji". Sacred Japan. אורכב מ-המקור ב-2016-09-17. נבדק ב-9 באוקטובר 2014. {{cite web}}:  (עזרה)
↑  Juno, Cate Kodo. "History of Seigantoji". Sacred Japan. אורכב מ-המקור ב-2016-09-17. נבדק ב-9 באוקטובר 2014. {{cite web}}:  (עזרה)
מייסי פיטרס

| --- | --- |

 לידה:  28 במאי 2000 (בת 24) סטיינינג, מערב סאסקס, אנגליה
 שם לידה:  מייסי האנה פיטרס
 מוקד פעילות:  הממלכה המאוחדת 
 תקופת הפעילות:  מ-2015
 מקום לימודים:  Steyning Grammar School 
 עיסוק:  זמרת • פזמונאית
 סוגה:  מוזיקת פופ 
 סוג קול:  מצו-סופרן 
 שפה מועדפת:  אנגלית 
 כלי נגינה:  גיטרה 
 חברת תקליטים:  אטלנטיק • ג'ינג'רברד מאן
 Maisiepeters.co.uk
 פרופיל ב-IMDb
 
מייזי האנה פיטרס (באנגלית: Maisie Hannah Peters; נולדה ב-28 במאי 2000) היא זמרת ופזמונאית אנגלייה. היא זכתה לפופולריות ביוטיוב, הוחתמה בחברת התקליטים אטלנטיק רקורדס והוציאה את מיני-אלבום הבכורה שלה, Dressed Too Nice for a Jacket‏ (2018). לאחר מכן, הוציאה את המיני-אלבום השני שלה, It's Your Bed Babe, It's Your Funeral‏ (2019). לאחר שזכתה להצלחה נוספת, הוחתמה בחברת התקליטים ג'ינג'רברד מאן של הזמר אד שירן.
ב-27 באוגוסט 2021, יצא לאור אלבום הבכורה שלה, You Signed Up for This.
קריירה

בשנת 2017 הוציאה פיטרס את סינגל הבכורה שלה "Place We Were Made" (אוגוסט 2017) ו-"Birthday" (נובמבר 2017). בשנת 2018, חתמה על חוזה הקלטות עם חברת התקליטים אטלנטיק רקורדס. לאחר מכן, הוציאה את הסינגל, "Worst of You". כעבור כמה חודשים היא הוציאה את הסינגל, "Best I'll Ever Sing".
ב-1 בנובמבר 2018, הוציאה את מיני-אלבום הבכורה שלה, Dressed Too Nice for a Jacket.
בשנת 2019, הוציאה פיטרס את הסינגלים, "Stay Young",‏ ו-"Favorite Ex" ו-"Feels Like This" אשר הופיעו בתוכנית "אי האהבה" (אנ'), של רשות השידור "ITV". באוקטובר 2019, יצא לאור המיני-אלבום השני שלה, It's Your Babe Bed, It's Your Funeral.
ב-7 בפברואר 2020, נכלל השיר "Smile" בפסקול, Birds of Prey: The Album, של הסרט "ציפורי הטרף: והארלי קווין המהממת", שיצא על ידי חברת התקליטים אטלנטיק רקורדס. באותו החודש הוכרז כי פיטרס תשמש כמופע חימום באירופה בסיבוב הופעות של הזמר נייל הורן, "Nice to Meet Ya Tour".
באפריל 2020, היא הקימה מועדון ספרים מקוון המכונה "MP Book Club". הספר הראשון יצא בחודש מאי 2020 ונקרא Exciting Times מאת נאואיס דולן.
במאי 2021, הוכרז כי פיטרס כתבה את הפסקול החדש של הסדרה Trying, המשודרת באפל TV פלוס. הפסקול כולל את השירים המקוריים מהעונה השנייה של הסדרה שכתבה וביצעה פיטרס בעצמה. לאחר מספר ימים, יצא לאור הסינגל "Funeral", מתוך הפסקול בהשתתפות הזמר הבריטי ג'יימס ביי.
ב-15 ביוני, הוכרז כי פיטרס הוחתמה בחברת התקליטים ג'ינג'רברד מאן של הזמר הבריטי אד שירן. במקביל להכרזה, הודיעה פיטרס על צאת אלבום הבכורה שלה, You Signed Up for This, שיצא לאור ב-27 באוגוסט 2021.
דיסקוגרפיה > אלבומי אולפן

2021: You Signed Up for This
2023: The Good Witch
דיסקוגרפיה > מיני-אלבומים

2018: Dressed Too Nice for a Jacket
2019: It's Your Bed Babe, It's Your Funeral
דיסקוגרפיה > אלבומי פסקול

2021: Trying: Season 2 (Apple TV+ Original Series Soundtrack)
הערות שוליים

1 2  "Your query : Creator's Name begins with PETERS MAISIE on any territories (Domestic works)". ISWC. ארכיון מ-23 בינואר 2018. נבדק ב-9 בינואר 2020. {{cite web}}:  (עזרה)
1 2  Murray, Robin (15 ביוני 2021). "Maisie Peters Details Debut Album 'You Signed Up For This'". Clash. נבדק ב-16 ביוני 2021. {{cite web}}:  (עזרה)
↑  McCafferty, Kelly. "EP Review: 'Dressed Too Nice for a Jacket' Introduces The Charming Maisie Peters to the World". Atwood Magazine. ארכיון מ-30 בספטמבר 2019. נבדק ב-30 בספטמבר 2019. {{cite web}}:  (עזרה)
↑  "get to know: maisie peters". MTV. ארכיון מ-25 ביולי 2019. נבדק ב-30 בספטמבר 2019. {{cite web}}:  (עזרה)
↑  Bruton, Louise. "Maisie Peters: Our New VBF". The Irish Times. ארכיון מ-5 בספטמבר 2019. נבדק ב-30 בספטמבר 2019. {{cite web}}:  (עזרה)
↑  McvCarthy, Neive. "Maisie Peters captivates on new EP, It's Your Bed Babe, It's Your Funeral". The Gryphon. אורכב מ-המקור ב-7 באוקטובר 2019. נבדק ב-7 באוקטובר 2019. {{cite web}}:  (עזרה)
↑  "Review: Powerhouse roster makes "Birds of Prey" album fun". StarTribune.com. נבדק ב-2020-02-10.
↑  "Westmeath Star Announces Irish And UK Tour". Midlands 103. נבדק ב-22 ביוני 2020. {{cite web}}:  (עזרה)
↑  "Maisie Peters Book Club (@mpbookclub) • Instagram photos and videos". www.instagram.com. נבדק ב-22 ביוני 2020. {{cite web}}:  (עזרה)
↑  "Maisie Peters and James Bay drop moving Trying soundtrack Funeral". The List (באנגלית בריטית). 2021-05-05. נבדק ב-2021-05-06.
↑  "Maisie Peters on "Funeral" featuring James Bay on Apple Music". Apple Music (באנגלית בריטית). נבדק ב-2021-05-06.
↑  "Maisie Peters signs to Ed Sheeran's Gingerbread Man Records". Music Week (באנגלית בריטית). נבדק ב-2021-06-15.
↑  Moore, Sam. "Maisie Peters signs to Ed Sheeran's record label and announces debut album". NME (באנגלית בריטית). נבדק ב-2021-06-15.
↑  Savage, Mark. "Maisie Peters: Meet the singer who's been snapped up by Ed Sheeran". BBC Online (באנגלית בריטית). נבדק ב-2021-06-15.
| --- | --- |
בקרת זהויות :  BnF: cb179691936 (data)  GND: 1228263299  ISNI: 0000 0004 6643 7045  LCCN: no2020033397  MusicBrainz: c2f6c57f-27ba-4c0d-b2fd-3348961e79a1  VIAF: 2392158369761401460003   WorldCat (עם VIAF): 2392158369761401460003
מים שקטים חודרים עמוק

הנטיפים והזקיפים של מערת אבשלום, המצויה בהרי יהודה, נתהוו בתהליך ממושך ואיטי (חלקם בני 300,000 שנים). מערה זו נחשבת לאחת מן המרהיבות בישראל.
מים שקטים חודרים עמוק הוא תַרגום עברי של פתגם לטיני שגורס כי גם מי שחיצוניותו שלֵווה ושקטה עשוי להיות בעל אישיות חזקה ומורכבת מכפי שנראה לעין, והוא משפיע או מסוגל למעשים גדולים, אף יותר ממי שמנסה למשוך את תשומת הלב. ביטוי זה משמש גם ססמת עידוד ודרבון: ברוגע ובנחת אפשר להשיג כל מטרה, גם קשָה, וכל הדרוש הוא התמדה והשקעה.
הביטוי נשען על אופיים של המים, שלכאורה "סרים למרותו" של תוואי השטח, ואינם יכולים להתגבר על מכשוליו – אולם אם יינתן להם די זמן, הם יצליחו במקרים רבים לחולל שינוי ולחדור גם את הסלע וההר.
בעבר (לדוגמה, במחזה יוליוס קיסר של שייקספיר) נלווָה לאמרה נופֶך של אזהרה מפני אנשים שקטים וּתמימים למראה, אשר עלולים להיות חורשי רעה ומזיקים.
מְקור הביטוי

הביטוי בגרסה שונה במקצת נזכר לראשונה בכתב במאה הראשונה לספירה בספר "תולדות אלכסנדר הגדול" שכתב ההיסטוריון הרומאי קווינטוס קורטיוס רופוס: altissima quaeque flumina minimo sono labi, ובתרגום לעברית - "העמוקים שבנהרות – קולם חרישי מִכּול". קווינטוס רופוס ייחס את הביטוי ליושבי באקטריה. האזכור המוקדם ביותר של ביטוי זה באנגלית מתוארך למאה ה-15.
בלטינית מצוי הביטוי gutta cavat lapidem – "טיפה תיקוב אבן" (יש המוסיפים רישה: "בתמידות נפילתה תיקוב טיפה אבן"). ביטוי זהה מצוי גם בעברית בספר איוב: ”אֲבָנִים שָׁחֲקוּ מַיִם” (ספר איוב, פרק י"ד, פסוק י"ט); כלומר, המים הרכים המטפטפים במשך שנים ודורות שוחקים את האבנים הקשות ומפוררים אותן.
גרסאות עבריות

ב"סיפור פשוט" לש"י עגנון כתוב: "מי מנוחות חותרים בטוחות". ב"מראה מוסר" לאולם זליגמן הוצע הנוסח "במים שקטים אל תַּאֲמֵן", וממנו ביידיש: שטיל וואסער גראבט טיף (תרגום חופשי: מים שקטים חופרים עמוק). נוסחים עבריים אחרים לרעיון זה: "מים חרישים – עמוקים וקשים"; "שמרני אל מפני נהר חרישי, מפני נהר זועף אשתמרה"; "עמוקים מי מנוחות"; "כוחם של הגלים בהֶתמדם". בפיהם של יהודי מרוקו נמצא הפתגם: "עבור נחל רועש ואל תעבור נחל שקט".
בבבא בתרא (צ"ב, עמוד ב) כתוב: ”שפיל ואזיל בר אווזא ועיניה מטייפי” – כלומר האווז משפיל (בהליכתו את ראשו ארצה), אבל עיניו צופות ומשוטטות (למעלה למרחוק למזונותיו, ומייחלות למצוא איזה מאכל לפיו). על כך כתב רש"י: מחמת עַנְוְתָנוּתוֹ של האדם לא יהא בוש (אל לו למנוע את עצמו) מלשאול דבר הצריך (הנחוץ) לו בין תורה בין לפרנסתו ולתבוע חובו. אך יש שדרשו את הכתוב כמזהיר מפני מי שנראה שקט ותמים.
באבות דרבי נתן (פרק ו' הלכה ב') מסופרת אגדה על רבי עקיבא שמראה המים ששחקו את האבן שכנעו אותו שגם הוא בגילו יכול להתחיל ללמוד תורה (תוך התייחסות לפסוק הנ"ל מאיוב).
ב"הַמַּתְמִיד", משיריו הידועים של חיים נחמן ביאליק, הוא כתב: ”וּמִי אַתָּה שָׁמִיר, מִי-אַתָּה חַלָּמִישׁ, לִפְנֵי נַעַר עִבְרִי הָעוֹסֵק בַּתּוֹרָה?”. בשאלה זו ביטא ביאליק התפעלות פיוטית מהתלמידים הגדולים של הישיבה, שלמדו ולמדו מבלי לחוש בעייפות. גם במשפט זה הומשל החומר הקשה (שמיר וחלמיש הן אבנים קשות ביותר) לקושי המשימה, שכוחו הרב לא יעמוד לו רק בשל כוח ההתמדה של ה"חוצב" בו (כלומר התלמיד). הקשר בין התמדה להישג ניכר במאמר נפולאון "הניצחון – נחלת המתמידים". גם במשלי נכתב בשבח המתמיד: ”וְיַד חָרוּצִים תַּעֲשִׁיר” (ספר משלי, פרק י', פסוק ד').
ראו גם

התמדה
הערות שוליים

↑  "Avshalom Cave, Israel Nature & National Parks Protection Authority page". אורכב מ-המקור ב-2015-07-07. נבדק ב-2015-07-07.
↑  De Rebus Gestis Alexandri Magni, VII. iv. 13
↑  Oxford Concise Dictionary of Proverbs, online version
↑  דן פינס, קפאי פינס, עמוד 115, מילון לועזי־עברי המורחב: מילים, שמות וניבים זרים בעברית, הוצאת עמיחי, 1981
1 2 3 4  ישראל כהן, זה לעומת זה: אוצר פתגמים מקבילים אנגליים, גרמניים, ועבריים בצרוף מפתח גרמני, דביר, סעיף 553, עמוד 58, 1954
↑  Meyer Waxman, משלי ישראל: מכיל יותר מששת אלפים משלים, פתגמים ומליצות ערוכים ומסדרים על פי נושאיהם, 1933
↑  משוך בספר זה אל ספר הדקדוק של "ר' משה מאנגלטירא" (אנגליה), "ספר השֹהם"
↑  הינא דהן, אוצר הפתגמים של יהודי מרוקו: בצירוף השוואות ומקבלות ממקורות יהודיים ואחרים, הוצאת סתוית, 1983
↑  מיוחס ליהודה קופמן, "מילון אנגלי"
↑  אדיר כהן, ברוך קריא, אנציקלופדיה למימרות ישראל ואומות העולם, י. שמעוני, עמוד 215, 1957
↑  יוחס לגילה גורי
↑  רוביק רוזנטל, מילון הצירופים, כתר, 2009
↑  תרגום מקובל בספרות העברית; האמירה מתועדת באנגלית בספר Excellent Quotations for Home and School (1888) שכתבה Julia B. Hoitt, עמוד 51.
מקסוול מלץ

| --- | --- |

 לידה:  10 במרץ 1889 מנהטן, ארצות הברית 
 פטירה:  7 באפריל 1975 (בגיל 86) 
 ענף מדעי:  כירורגיה פלסטית 
 מקום לימודים:  המכללה לרופאים וכירורגים של אוניברסיטת קולומביה 
 
מקסוול מלץ (באנגלית: Maxwell Maltz;‏ 10 במרץ 1899 – 7 באפריל 1975) היה רופא מנתח פלסטי אמריקאי, מפתח שיטת הפסיכוקיברנטיקה.
חייו

בשנת 1923 סיים ד"ר מלץ את לימודיו בקולג' לפיזיקה וניתוחים אשר באוניברסיטת קולומביה עם דוקטורט ברפואה, ובמהלך הזמן עבד שנים רבות כמנתח פלסטי.
בעקבות השנים מצא ד"ר מלץ את מטופליו לעיתים חסרי סיפוק מתוצאות הניתוחים אשר נעשו, ובעקבות כך הוא חיפש אחר משמעות המטרה החיובית למטופליו בעזרת הדמיה למטרה החיובית היוצאת מתוך המחשבה. עם הזמן למד ד"ר מלץ את החוזק והמשמעות שיש להדמיה המחשבתית של מטופליו, ובכך מיקד את פיתוח המחשבות הפנימיות של המטופל ככלי פיתוח של המטרות החיצוניות בחיי היום יום.
כתוצאה ממחקריו פיתח ד"ר מלץ את שיטת הפסיכוקיברנטיקה, ובשנת 1960 הוציא את ספרו רב המכר "פסיכוקיברנטיקה - דרך חדשה להצלחה בחיים", אשר יצא לאור על ידי "הקרן לפסיכוקיברנטיקה" ארגון ללא מטרות רווח.
מלקולם השלישי, מלך סקוטלנד

מלקולם השלישי (באנגלית: Malcolm III בגאלית-סקוטית: מאל קולים מק דונכאדה, כלומר מלקולם בנו של דאנקן; נולד בשנת 1031 ונפטר ב-13 בנובמבר 1093) המכונה "הצ'יף הגדול" היה מלך סקוטלנד בין השנים 1058 עד מותו בשנת 1093.
קורות חייו

מלקולם נלחם מלחמות רבות כנגד ממלכת אנגליה ומלכה וויליאם השני, במטרה לכבוש את ממלכת נורת'מבריה, אך ללא הצלחה. אשתו השנייה של מלקולם, מרגרט הקדושה הייתה הקדושה היחידה מבית המלכות הסקוטי, אך בניגוד לאשתו, למלקולם לא היה שום קשר עם ממסדים דתיים. על פי מקורות היסטוריונים מוסמכים, יש הטוענים שאמו של מלקולם הייתה אחייניתו של סיווארד, רוזן ממלכת נורת'מבריה, אך מכיוון שדבר זה לא מסתדר עם ציר הזמן, שכן סיווארד היה מבוגר במקצת ממלקולם, סביר להניח כי היא הייתה אחותו.
שלטונו של אביו של מלקולם, דאנקן הראשון, לא היה מוצלח והוא נרצח על ידי מקבת', אשר חשק במלוכה, ב-15 באוגוסט 1040. ולמרות שבמחזה של שייקספיר הנושא את השם "מקבת'", מתוארים מלקולם ואביו דאנקן כמבוגרים, למעשה, מלקולם היה רק ילד קטן (בן תשע שנים) בלבד במות אביו. זמן קצר לאחר רצח אביו, נשלח מלקולם ביחד עם אחיו דונלד השלישי (לימים מלך סקוטלנד) לאנגליה. על פי גרסה אחת, במשך רוב שבע עשרה שנות שלטונו של מקבת' בסקוטלנד, מלקולם התחנך החצר המלכות של מלך אנגליה דאז, אדוארד המודה. גרסה אחרת טוענת כי הוא הוסתר בחצרו של ת'ורפין סיגורדסון, רוזן אורקני, שהיה אויב של משפחתו של מקבת' וקרוב משפחה של אביו של מלקולם, דאנקן מנישואים.
ב-15 באוגוסט 1057, נרצח מקבת' על ידי מלקולם באברדינשייר, שבצפון אירלנד. ב-8 בספטמבר 1057, בנו החורג של מקבת', לולאך, הוכתר במקומו. מלקולם רצח את לולאך ב-23 באפריל 1058 לאחר כחצי שנה בלבד בשלטון, ומלקולם הושבע למלוכה יומיים אחר כך.
לאחר מותו של ת'ורפין סיגורדסון, רוזן אורקני, בשנת 1065, מלקולם נשא את אלמנתו אינגיביורג פינסדוטר לאישה. למלקולם ולאינגיביורג נולד, בין היתר, דאנקן השני שעתיד להיות מלך סקוטלנד. בשנת 1068, מלקולם קלט קבוצה של גולים אנגלים שברחו מאנגליה בעקבות עלייתו לשלטון של ויליאם הראשון. אחת מהם נקראה מרגרט, אשתו לעתיד. בסביבות 1069, אינגיביורג נפטרה, ומלקולם התחתן עם מרגרט. מנישואים אלו נולדו שלושה בנים: אדגר מלך סקוטלנד, אלכסנדר הראשון ודייוויד הראשון אשר היו אף הם מלכי סקוטלנד, בנוסף, נולדו להם שתי בנות: מטילדה שנישאה למלך אנגליה הנרי הראשון ובת נוספת בשם מרי שהתחתנה עם יוסטס השלישי, רוזן בולון.
מותו

בעודו מהלך לצפון ביחד עם בנו אדוארד, מלקולם נפל למארב של רוברט דה מובריי, רוזן נורת'מבריה, ליד העיר אלנוויק שבאנגליה, ב-13 בנובמבר 1093. מלקולם ואדוארד נהרגו במקום. המלכה מרגרט נפטרה תשעה ימים לאחר שקיבלה את הידיעה על מותם, מרוב צער. גופתו של מלקולם נלקחה לעיר טינמות' שבאנגליה, ושם הוא נקבר.
אזכורים ספרותיים

מלקולם השלישי מוזכר במחזה בשם "מקבת'" שנכתב על ידי ויליאם שייקספיר. במחזה הוא מוצג כאדם בוגר למרות שהעלילה התרחשה בתקופה בה היה ילד.
מרבה בולוגור

| --- | --- |

 לידה:  16 בספטמבר 1987 (בת 37) איסטנבול, טורקיה
 מדינה:  טורקיה 
 תקופת הפעילות:  מ-2006
 mervebolugur.net
 פרופיל ב-IMDb
 
מרבה בולוגור (בטורקית: Merve Boluğur; נולדה ב-16 בספטמבר 1987, באיסטנבול) היא שחקנית טורקייה. היא ידועה בעיקר בשל השתתפותה בסדרה "Acemi Cadı". ב-2013, החלה בולגור לגלם את דמותה של נורבאנו סולטאן בסדרה ההיסטורית "הסולטאן". שיחקה גם בסדרה "קוזיי גוניי" בתור זיינפ.
פילמוגרפיה

2006: Acemi Cadı
2006: Keloğlan Kara Prens'e Karşı
2007: Gomeda
2007: Aşk Yeniden
2008: Hoşçakal Güzin
2009: Kül ve Ateş
2010: Küçük Sırlar
2011-2013: קוזיי גוניי
2013-2014: הסולטאן
מיכאל לורנס

| --- | --- |

 לידה:  5 באוקטובר 1955 (בן 69) ורשה, רפובליקת פולין 
 מוקד פעילות:  פולין 
 תקופת הפעילות:  מ-1979 
 שפה מועדפת:  פולנית 
 פרסים והוקרה:  עיטור מסדר העיט הלבן של פולין  2016 Czech Lion Awards 
 michallorenc.com
 פרופיל ב-IMDb
 
מיכאל לורנס (פולנית: Michał Lorenc; נולד ב-5 באוקטובר 1955) הוא מלחין קולנוע פולני וחתן ״מסדר העיט הלבן״ (Order of the White Eagle). נודע בעיקר בעבודתו על הסרטים Little Rose (2010), Bastard (1997), Blood and Wine (1996) ו-300 Miles to Heaven (1989), נחשב כיום לאחד המלחינים החשובים והנודעים ביותר בתעשיית הקולנוע הפולנית והאירופאית.